b'\n_START_ARTICLE_\nWebM\n_START_SECTION_\nAnbefalinger\n_START_PARAGRAPH_\nWebM blev annonceret ved 2010 Google I/O konferencen og underst\xc3\xb8ttedes af Mozilla, Opera og Google ved frigivelsen. Internet Explorer 9 og nyere vil ogs\xc3\xa5 v\xc3\xa6re i stand til at underst\xc3\xb8tte WebM filer hvis VP8 codecen bliver installeret lokalt. Microsofts Edge webbrowser vil underst\xc3\xb8tte WebM, WebP samt de indeholdte VP8/VP9 videoformater og Vorbis/Opus audioformater. Apples operativsystemer og browsere underst\xc3\xb8tter fortsat ikke formatet._NEWLINE_Ydermere annoncerede Adobe at deres Flash Player vil blive opdateret til at underst\xc3\xb8tte det nye format. Men da version 11 af Adobes Flash Player blev udgivet i November 2011 viste det sig, at den alligevel ikke underst\xc3\xb8ttede hverken WebM containeren og ej heller VP8 eller Vorbis formaterne. Som forklaring p\xc3\xa5 den manglende formatunderst\xc3\xb8ttelse har Adobe anf\xc3\xb8rt, at deres kunder ikke eftersp\xc3\xb8rger formatet. AMD, ARM, Broadcom og NVidia har annonceret underst\xc3\xb8ttelse af hardware acceleration.'